LT Europos Sąjungos oficialusis leidinys L 114/99

KOMISIJOS SPRENDIMAS

2008 m. balandžio 24 d.

dėl Bendrijos finansinės pagalbos 2008 m. tam tikroms Bendrijos pavyzdinėms laboratorijoms, kurių veiklos sritis – gyvūnų sveikata ir gyvi gyvūnai

(pranešta dokumentu Nr. C(2008) 1570)

(Tekstas autentiškas tik ispanų, danų, vokiečių, anglų, prancūzų ir švedų kalbomis)

(2008/332/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 28 straipsnio 2 dalį,

atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,

kadangi:

(1) Pagal Sprendimo 90/424/EEB 28 straipsnio 1 dalį Bendrijos pavyzdinių laboratorijų veiklai gyvūnų sveikatos ir gyvų gyvūnų srityje gali būti suteikta Bendrijos pagalba.

(2) 2006 m. lapkričio 28 d. Komisijos reglamente (EB) Nr. 1754/2006, nustatančiame taisykles, pagal kurias teikiama Bendrijos finansinė pagalba Bendrijos pavyzdinėms maisto ir pašarų tyrimo bei gyvūnų sveikatos sektoriaus laboratorijoms (3), nustatyta, kad Bendrijos finansinė pagalba yra teikiama, jei patvirtintos darbo programos yra veiksmingai įvykdytos ir pagalbos gavėjai visą reikalingą informaciją pateikia per nustatytą laiką.

(3) Pagal Reglamento (EB) Nr. 1754/2006 2 straipsnį Komisijos ir Bendrijos pavyzdinių laboratorijų santykiai yra nustatyti partnerystės susitarime, kuris įtvirtinamas daugiamete darbo programa.

(4) Komisija įvertino Bendrijos pavyzdinių laboratorijų pateiktas 2008 m. darbo programas ir atitinkamas biudžeto sąmatas.

(5) Todėl Bendrijos finansinė pagalba turėtų būti suteikta Bendrijos pavyzdinėms laboratorijoms, skirtoms vykdyti funkcijas ir pareigas, nustatytas toliau nurodytuose aktuose: — 2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (4), — 1992 m. liepos 14 d. Tarybos direktyva 92/66/EEB, nustatanti Bendrijos Niukaslio ligos kontrolės priemones (5), — 2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (6), — 1992 m. gruodžio 17 d. Tarybos direktyva 92/119/EEB, nustatanti Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (7), — 2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių, panaikinanti Direktyvą 85/511/EEB, Sprendimus 89/531/EEB bei 91/665/EEB ir iš dalies keičianti Direktyvą 92/46/EEB (8), — 1993 m. birželio 24 d. Tarybos direktyva 93/53/EEB, nustatanti minimalias Bendrijos tam tikrų žuvų ligų kontrolės priemones (9), — 1995 m. gruodžio 22 d. Tarybos direktyva 95/70/EB, nustatanti būtiniausias Bendrijos tam tikrų dvigeldžių moliuskų ligų kontrolės priemones (10), — 1992 m. balandžio 29 d. Tarybos direktyva 92/35/EEB, nustatanti afrikinės arklių ligos kontrolės reikalavimus ir kovos su ja priemones (11), — 2000 m. lapkričio 20 d. Tarybos direktyva 2000/75/EB, nustatanti mėlynojo liežuvio ligos kontrolės ir likvidavimo reikalavimus (12), — 2000 m. kovo 20 d. Tarybos sprendimas 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (13), — Reglamentas (EB) Nr. 882/2004 dėl bruceliozės, — 2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (14), — 1996 m. liepos 23 d. Tarybos sprendimas 96/463/EB dėl pavyzdinės įstaigos, atsakingos už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą, paskyrimo (15),

(6) Bendrijos pavyzdinių laboratorijų veiklai ir seminarams rengti teikiama finansinė pagalba taip pat turėtų atitikti Reglamente (EB) Nr. 1754/2006 nustatytus finansavimo reikalavimus.

(7) 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (16) 3 straipsnio 2 dalies a punkte ir 13 straipsnyje nustatyta, kad gyvūnų ligų likvidavimo ir kontrolės programos (veterinarijos priemonės) turi būti finansuojamos iš Europos žemės ūkio garantijų fondo. Tačiau šiais konkrečiais atvejais ir nesant tinkamai pagrįstų išimtinių aplinkybių valstybių narių ir EŽŪGF paramos gavėjų patirtos administravimo ir darbuotojų išlaidos nefinansuojamos iš fondo lėšų. Finansinės kontrolės tikslais taikomi minėto reglamento 9, 36 ir 37 straipsniai.

(8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ SPRENDIMĄ:

1 straipsnis

Kovai su klasikiniu kiaulių maru Bendrija suteikia finansinę pagalbą Institut für Virologie der Tierärztlichen Hochschule (Hanoveris, Vokietija) Direktyvos 2001/89/EB IV priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas institutas vykdydamas darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 241 000 EUR, iš kurių techniniam seminarui apie kiaulių maro diagnozavimo metodus surengti turi būti skiriama ne daugiau kaip 18 000 EUR.

2 straipsnis

Kovai su Niukaslio liga Bendrija suteikia finansinę pagalbą Veterinary Laboratories Agency (VLA) (New Haw, Veibridžas, Jungtinė Karalystė) Direktyvos 92/66/EEB V priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 78 000 EUR.

3 straipsnis

Kovai su paukščių gripu Bendrija suteikia finansinę pagalbą Veterinary Laboratories Agency (VLA) (New Haw, Veibridžas, Jungtinė Karalystė) Direktyvos 2005/94/EB VII priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 414 000 EUR.

4 straipsnis

Kovai su kiaulių vezikuline liga Bendrija suteikia finansinę pagalbą AFRC Institute for Animal Health, Pirbright Laboratory (Pirbright, Jungtinė Karalystė) Direktyvos 92/119/EEB III priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija, vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 135 000 EUR.

5 straipsnis

Kovai su snukio ir nagų liga Bendrija suteikia finansinę pagalbą Institute for Animal Health, Pirbright Laboratory, of the Biotechnology and Biological Sciences Research Council (BBSRC) (Pirbright, Jungtinė Karalystė) Direktyvos 2003/85/EB XVI priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 312 000 EUR.

6 straipsnis

Kovai su žuvų ligomis Bendrija suteikia finansinę pagalbą Statens Veterinære Serumlaboratorium (Arhusas, Danija) Direktyvos 93/53/EEB C priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 212 000 EUR.

7 straipsnis

Kovai su dvigeldžių moliuskų ligomis Bendrija suteikia finansinę pagalbą IFREMER (La Trambladas, Prancūzija) Direktyvos 95/70/EB B priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas institutas vykdydamas darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 100 000 EUR.

8 straipsnis

Kovai su afrikine arklių liga Bendrija suteikia finansinę pagalbą Laboratorio Central de Sanidad Animal de Algete (Alchetė, Madridas, Ispanija) Direktyvos 92/35/EEB III priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 70 000 EUR.

9 straipsnis

Kovai su mėlynojo liežuvio liga Bendrija suteikia finansinę pagalbą AFRC Institute for Animal Health, Pirbright Laboratory (Pirbright, Jungtinė Karalystė) Direktyvos 2000/75/EB II priedo B dalyje nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 313 000 EUR.

10 straipsnis

Bendrija suteikia finansinę pagalbą AFSSA, Laboratoire d’études sur la rage et la pathologie des animaux sauvages (Nansi, Prancūzija) Sprendimo 2000/258/EB II priede nurodytoms funkcijoms ir pareigoms, susijusioms su serologiniu pasiutligės tyrimu, vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 200 000 EUR.

11 straipsnis

Kovai su brucelioze Bendrija suteikia finansinę pagalbą AFSSA, Laboratoire d’études et de recherches en pathologie animale et zoonoses (Mezon Alforas, Prancūzija) Reglamento (EB) Nr. 882/2004 32 straipsnio 2 dalyje nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 246 000 EUR, iš kurių techniniam seminarui apie bruceliozės diagnozavimo metodus surengti turi būti skiriama ne daugiau kaip 26 000 EUR.

12 straipsnis

Kovai su afrikiniu kiaulių maru Bendrija suteikia finansinę pagalbą Centro de Investigación en Sanidad Animal (Valdeolmos, Madridas, Ispanija) Direktyvos 2002/60/EB V priede nurodytoms funkcijoms ir pareigoms vykdyti.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas tyrimų centras vykdydamas darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 160 000 EUR.

13 straipsnis

Bendrija suteikia finansinę pagalbą INTERBULL Centre, Department of Animal Breeding and Genetics, Swedish University of Agricultural Sciences (Upsala, Švedija), kad jis vykdytų funkcijas ir pareigas, numatytas Sprendimo 96/463/EB II priede, susijusias su grynaveislių veislinių galvijų tyrimo metodų rezultatų įvertinimu ir įvairių tyrimo metodų suvienodinimu.

Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2008 m. sausio 1 d.–gruodžio 31 d. laikotarpiui skiriama suma neviršija 90 000 EUR.

14 straipsnis

Šis sprendimas skirtas:

— Institut für Virologie, der Tierärztlichen Hochschule Hannover, Bünteweg 15, D-3000 Hannover, Vokietija,

— Veterinary Laboratories Agency (VLA), Weybridge, New Haw, Addelstone Surrey KT 153NB, Jungtinė Karalystė,

— AFRC Institute for Animal Health, Pirbright Laboratory, Pirbright, Woking, Surrey GU24 ONF, Jungtinė Karalystė,

— Statens Veterinære Serumlaboratorium, Hangovej 2, 8200-Aarhus, Danija,

— IFREMER, B.P. 13317390 La Tremblade, Prancūzija,

— Laboratorio Central de Sanidad Animal de Algete, Ctra. De Algete km. 8, Valdeolmos, 281100, Algete (Madrid), Ispanija,

— AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Prancūzija,

— AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex, Prancūzija,

— Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Ispanija,

— INTERBULL Centre, Department of Animal Breeding and Genetics, Swedish University of Agricultural Sciences, Box: 7023; S-75007 Uppsala, Švedija.

Priimta Briuselyje, 2008 m. balandžio 24 d. Komisijos vardu Androulla VASSILIOU Komisijos narė

(1) OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).

(2) OL L 165, 2004 4 30, p. 1. Reglamentas su paskutiniais pakeitimais, padarytais Tarybos reglamentu (EB) Nr. 301/2008 (OL L 97, 2008 4 9, p. 85).

(3) OL L 331, 2006 11 29, p. 8.

(4) OL L 316, 2001 12 1, p. 5. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).

(5) OL L 260, 1992 9 5, p. 1. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).

(6) OL L 10, 2006 1 14, p. 16.

(7) OL L 62, 1993 3 15, p. 69. Direktyva su paskutiniais pakeitimais, padarytais Komisijos direktyva 2007/10/EB (OL L 63, 2007 3 1, p. 24).

(8) OL L 306, 2003 11 22, p. 1. Direktyva su paskutiniais pakeitimais, padarytais Direktyva 2006/104/EB.

(9) OL L 175, 1993 7 19, p. 23. Direktyva su paskutiniais pakeitimais, padarytais Sprendimu 2007/729/EB.

(10) OL L 332, 1995 12 30, p. 33. Direktyva su paskutiniais pakeitimais, padarytais Sprendimu 2007/729/EB.

(11) OL L 157, 1992 6 10, p. 19. Direktyva su paskutiniais pakeitimais, padarytais Sprendimu 2007/729/EB.

(12) OL L 327, 2000 12 22, p. 74. Direktyva su paskutiniais pakeitimais, padarytais Sprendimu 2007/729/EB.

(13) OL L 79, 2000 3 30, p. 40. Sprendimas su pakeitimais, padarytais Komisijos sprendimu 2003/60/EB (OL L 23, 2003 1 28, p. 30).

(14) OL L 192, 2002 7 20, p. 27. Direktyva su paskutiniais pakeitimais, padarytais Sprendimu 2007/729/EB.

(15) OL L 192, 1996 8 2, p. 19.

(16) OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 1437/2007 (OL L 322, 2007 12 7, p. 1).